Diari Oficial de la Generalitat Valenciana


Sumari del DOGV 4036, del 05-07-2001 (2001/6344)

RESOLUCIÓ de 4 de juny de 2001, del rector.president de la Universitat Miguel Hernández d'Elx, per la qual es convoquen 10 places per a promoció interna al grup C, mitjançant curs selectiu.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4036

Data del DOGV
:   05-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6344


Data del document
:   04-06-2001

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * universitat
    * concurs administratiu

RESOLUCIÓ de 4 de juny de 2001, del rector'president de la Universitat Miguel Hernández d'Elx, per la qual es convoquen 10 places per a promoció interna al grup C, mitjançant curs selectiu. [2001/X6344]
  
D'acord amb el que disposen l'article 37 i la disposició addicional quarta del Decret 33/1999, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de Funció Pública Valenciana.
  
En funció de les competències que li confereix l'article 18 de la Llei de Reforma Universitària i la Normativa Singular Reguladora de la universitat, aquesta Universitat convoca Curs selectiu de promoció interna per a l'accés a l'escala administrativa per ocupar 10 llocs d'administració general en aquesta Universitat, inclosos en l'oferta d'ocupació pública aprovada per a l'any 2001, d'acord amb les bases següents:
  
1. Condicions dels aspirants
  
1.1 Per tal de ser admesos a la realització de les proves selectives, a més dels requisits ja acreditats en nomenaments anteriors, hauran de reunir els següents:
  
1.1.1 Estar en possessió del títol de Batxiller Superior, Formació Professional de 2n grau o els equivalents o tenir aprovat l'accés a la Universitat per a majors de 25 anys o estar en condició d'obtenir-los abans que finalitze el termini de presentació de sol·licituds. Aquest requisit de titulació podrà ser substituït per posseir una antiguitat de deu anys en el grup D, o de cinc anys i la superació d'un curs específic de formació realitzat a l'efecte.
  
1.1.2 Ser funcionaris/àries de carrera de l'administració general, pertànyer al grup D amb una antiguitat mínima de 2 anys, estar prestant serveis en aquesta Universitat, ocupar llocs de treball classificats C/D i haver estat inclosos en el Decret 138/1997, de 4 d'abril, del Govern Valencià, de readscripció de Centres i ensenyaments de titularitat pública existents a la província d'Alacant, a la Universitat Miguel Hernández d'Elx.
  
1.2 Les condicions a què es refereixen els apartats anteriors hauran de reunir-se en el moment d'acabament del termini de presentació d'instàncies i gaudir-ne durant tot el procés selectiu, fins el moment de la presa de possessió.
  
2. Contingut i calendari del curs selectiu
  
2.1 El curs selectiu tindrà una durada de 60 hores.
  
Els programes i les matèries que integren el curs selectiu figuren en l'annex I d'aquesta convocatòria.
  
2.2 El curs tindrà lloc en les dates que oportunament seran establertes pel gerent de la Universitat i comunicades als aspirants admesos.
  
3. Sistema de valoració del curso selectiu
  
3.1 El sistema de valoració dels o de les aspirants consistirà en una avaluació continuada i una prova final que consistirà a resoldre un qüestionari tipus test.
  
3.2 Aquesta avaluació requerirà prèviament l'assistència al 80% de les hores lectives.
  
3.3 Tant l'avaluació continuada com la prova final es valoraran de 0 a 10 punts, i caldrà obtenir-hi una puntuació mínima de 5 punts en l'avaluació contínua i de 5 punts en la prova final.
  
3.4 La prova final consistirà a resoldre un qüestionari tipus test de «n» preguntes sobre el contingut dels blocs que integren el programa que figura en l'annex I. Cada pregunta contindrà quatre respostes alternatives, de les quals només una serà la correcta. El nombre de preguntes serà decidit pel Tribunal en el moment corresponent.
  
Les respostes errònies es valoraran negativament, tot aplicant la fórmula següent:
  
E
  
A - \_\_\_\_\_\_\_\_
  
d-1
  
N= \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ x 10
  
n
  
on:
  
N= nota resultant
  
A= nombre d'encerts
  
E= nombre d'errades
  
d= nombre d'opcions per cada pregunta
  
n= nombre de preguntes
  
Les respostes en blanc no penalitzen
  
La durada màxima de l'exercici serà de 90 minuts.
  
4. Sol·licituds
  
4.1 Els qui desitgen prendre part en aquestes proves selectives hauran de fer-ho constar en la instància que els serà facilitada gratuïtament al Registre General i als centres de gestió d'aquesta Universitat.
  
4.2 Les sol·licituds seran dirigides al rector'president de la Universitat Miguel Hernández d'Elx. El termini de presentació de les sol·licituds esmentades serà de 20 dies hàbils comptador a partir de l'endemà de la publicació d'aquesta convocatòria en el Diari Oficial de la Generalitat Valenciana. Es presentaran al Registre General o als registres auxiliars dels centres de gestió de Campus de la Universitat. Es podran emprar les vies establertes en l'article 38.4 de la Llei 30/1992, de 26 de novembre. Els o les aspirants hauran d'acompanyar a la sol·licitud, certificat del Servei de Recursos Humans acreditatiu que compleixen els requisits que s'exigeix en la base 1.1.2.
  
5. Admissió dels aspirants
  
5.1 Expirat el termini de presentació d'instàncies, amb la verificació prèvia del compliment de tots els requisits de participació assenyalats en aquesta convocatòria, el rector'president dictarà resolució que contindrà relació provisional d'admesos i d'exclosos a la realització del curs selectiu.
  
Necessàriament en la relació esmentada hauran de constar els cognoms, nom i DNI de tots els aspirants o les aspirants i motius d'exclusió, si fa el cas.
  
5.2 Els aspirants o les aspirants exclosos/es podran, en el termini de 10 dies hàbils comptador a partir de l'endemà de la publicació de la llista provisional d'admesos i d'exclosos, d'acord amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú, subsanar el defecte que n'haja motivat l'exclusió, o realitzar les al·legacions que consideren oportunes.
  
5.3 Transcorregut el termini de 10 dies, subsanats els defectes si calgués, i vistes les al·legacions que corresponguen, es dictarà una resolució que contindrà la relació definitiva d'admesos i d'exclosos.
  
6. Publicitat dels resultats
  
6.1 Una vegada finalitzat el curs i realitzada l'avaluació, el tribunal farà pública als taulers d'anuncis de la Universitat i als dels centres de gestió de Campus, la llista dels aspirants o les aspirants que hagen superat el curs selectiu amb la qualificació d'apte. Es donarà un termini de reclamacions de 10 dies hàbils.
  
6.2 Finalitzat el termini de reclamacions, es publicarà la relació definitiva d'aspirants que han superat el curs selectiu i que seran proposats per al nomenament com a funcionaris de carrera de l'escala administrativa de la Universitat Miguel Hernández d'Elx.
  
6.3 En el termini de 20 dies hàbils, comptador des de l'endemà de la publicació de la relació definitiva, els o les aspirants proposats/des hauran de presentar al Servei de Recursos Humans fotocòpia compulsada del títol acadèmic exigible segons aquesta convocatòria.
  
6.4 La manca de presentació de documentació, dins del termini indicat, o la falsedat de documents, donaran lloc a la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjudici de les responsabilitats en què l'aspirant hagués pogut incórrer.
  
6.5 La presa de possessió serà efectuada en el termini d'un mes comptador des de la data de publicació del seu nomenament en el Diari Oficial de la Generalitat Valenciana, en el mateix lloc de treball que ocupaven.
  
7. El Tribunal
  
7.1 Els membres del tribunal i els assessors se subjectaran en el règim i funcionament al que estableixen l'article 22 i següents de la Llei 30/1992, de Règim Jurídic de les Administracions Públiques i del Procediment Administratiu Comú, a les causes generals d'abstenció i recusació incloses en la mencionada llei i al que preveu l'article 8 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de Funció Pública Valenciana.
  
Els seus membres hauran de reunir a més a més els requisits previstos en l'article 13.4 del vigent text refós de la Llei de Funció Pública Valenciana.
  
7.2 Amb anterioritat a la iniciació del curs selectiu, si calgués, es publicarà resolució amb nomenament de nous membres del tribunal en substitució dels que n'hagueren perdut la condició.
  
7.3 Amb convocatòria prèvia del president, es constituirà el tribunal amb l'assistència del president i secretari i de la meitat, almenys, dels seus membres titulars o suplents.
  
7.4 Durant el procés selectiu, el tribunal resoldrà tots els dubtes que puguen sorgir en l'aplicació d'aquestes normes, així com el que s'haja de fer en els casos no previstos.
  
7.5 El tribunal podrà disposar la incorporació als seus treballs d'assessors especialistes per a les proves corresponents dels exercicis que estimen pertinents, i aquests es limitaran de prestar la col·laboració en llurs especialitats tècniques. La designació de tals assessors haurà de ser comunicada al rector de la Universitat.
  
7.6 El Tribunal qualificador adoptarà les mesures pertinents en aquells casos en què resulte necessari, de forma que els aspirants amb minusvalideses gaudesquen de similars condicions pera la realització dels exercicis que la resta dels altres participants. En aquest sentit s'establiran, per a les persones amb minusvalideses que ho sol·liciten, les adaptacions possibles en temps i mitjans per a la seua realització.
  
7.7 A efectes de comunicació i d'altres incidències el tribunal tindrà la seu al Servei de Recursos Humans de la Universitat, Campus d'Elx.
  
7.8 Composició del Tribunal:
  
Tribunal titular:
  
President: senyor Jesús Rodríguez Marín, rector'president de la Universitat Miguel Hernández d'Elx.
  
Vocal 1: senyor José María Gómez Gras, vicerector d'Afers Econòmics de la Universitat Miguel Hernández d'Elx.
  
Vocal 2: senyor Juan José Bolufer Pascual, vicegerent de la Universitat Miguel Hernández d'Elx.
  
Vocal 3: senyora María Pérez Hickman Muñoz, cap de Recursos Humans de l'Ajuntament d'Alacant.
  
Vocal 4: senyor José Joaquín Mira Solves, cap del Servei de Gestió i Control de la Qualitat de la Universitat Miguel Hernández d'Elx, que actuarà com a secretari.
  
Vocal 5: senyor Manuel Cebrián Járrega, administratiu de la Universitat de València, a proposta de la Junta de Personal.
  
Vocal 6: senyor Antonio Díaz García, professor tècnic de Formació Professional de l'Institut núm. 3 de Benidorm, a proposta de la Junta de Personal.
  
Tribunal suplent:
  
President: senyor Carlos Pastor Antón, vicerector d'Infraestructures i Recursos de la Universitat Miguel Hernández d'Elx.
  
Vocal 1: senyor Jesús T. Pastor Ciurana, vicerector d'Investigació de la Universitat Miguel Hernández d'Elx.
  
Vocal 2: senyor Manuel Cordón Gamiz, lletrat en cap dels Serveis Jurídics de l'Ajuntament d'Alacant.
  
Vocal 3: senyor Herminio Nuñez Maroto, oficial major de la Diputació Provincial d'Alacant.
  
Vocal 4: senyor Fermín Camacho de los Ríos, professor titular d'universitat de l'Àrea de Dret Romà de la Universitat Miguel Hernández d'Elx.
  
Vocal 5: senyor José Ramón Díaz Sánchez, professor titular d'escola universitària del Departament de Tecnologia Agroalimentària de la Universitat Miguel Hernández d'Elx, a proposta de la Junta de Personal.
  
Vocal 6: senyor Antonio Briones Perona, del cos facultatiu del Ministeri de l'Interior, a proposta de la Junta de Personal.
  
8. Norma final
  
Contra la convocatòria, les seues bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos meses comptador a partir de l'endemà de la seua publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; 22 de la Llei Orgànica 11/1983, de 25 d'agost, de Reforma Universitària; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament podrà interposar en el termini d'un mes comptador a partir de l'endemà de la publicació de la present, recurs potestatiu de reposició davant del rector, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat ?acord amb la Llei 4/1999, de 13 de gener. Tot això sense perjudici que s'hi utilitze qualsevol altra via que es considere oportuna.
  
Contra les actuacions del tribunal, podrà interposar-se un recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener, en el termini d'un mes comptador des de l'endemà de les publicacions o notificacions.
  
El recurs podrà interposar-se davant de l'òrgan que dictà l'acte que s'impugna o davant del rector com a òrgan competent per resoldre'l.
  
Elx, 4 de juny de 2001.- El rector'president: Jesús Rodríguez Marín.
  
ANNEX I
  
Bloc I (15 hores)
  
Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Bloc II (15 hores)
  
Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el text refós de la Llei de Funció Pública Valenciana.
  
Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de llocs de treball i Carrera Administrativa del personal comprès en l'àmbit d'aplicació de la Llei de Funció Pública Valenciana.
  
Reial Decret 1.888/1984, de 26 de setembre, pel qual es regulen els concursos per a la provisió de places dels cossos docents universitaris.
  
Bloc III (15 hores)
  
La gestió econòmica i financera de la Universitat Miguel Hernández d'Elx.
  
El pressupost.
  
Els centres de gestió de Campus.
  
Bloc IV (15 hores)
  
Plans d'estudi. Elaboració, aprovació i homologació.
  
Estructura dels estudis universitaris: de primer cicle. De primer i segon cicle. De només segon cicle. Estudis de doctorat.